**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 12.11.2018, ora 08.00 – 13.11.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 13.11.2018, ora 07.00**

**RÂURI**

**Debitele au fost, în general, staționare.**

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe cursul superior al Trotușului și pe cursul mijlociu al Siretului şi mai mici (10-30% din mediile multianuale lunare) pe râurile: Tur, Lăpuș, Moravița, Nera, Cerna, Bârlad, Jijia, pe unii afluenţi din bazinele hidrografice Crișul Negru (Valea Roșie, Holod, Teuz), Crișul Alb (Bănești, Sighișoara), Mureș (Luț, Comlod, Vișa, Secaș, Râul Mare, Râul Galben), Jiu (Jaleş, Coşuştea) şi bazinul superior al Argeşului (R. Doamnei, Vâlsan, Argeşel).

Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi, în general, staționare**.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

**Debitul la intrarea în ţară (secţiunea Baziaş) în intervalul 12.11 – 13.11.2018 a fost în scădere, având valoarea de 3100 m3/s**, sub media multianuală a lunii noiembrie (4650 m3/s).

În aval de Porţile de Fier debitele au fost în scădere pe sectorul Gruia – Cernavodă și în creștere pe sectorul Hârșova – Tulcea.

**Debitul la intrarea în ţară (secţiunea Baziaş) va fi în scădere (3000 m3/s).**

În aval de Porţile de Fier debitele vor fi în scădere pe sectorul Gruia – Vadu Oii şi în creştere pe sectorul Brăila – Tulcea.

**2.** **Situaţia meteorologică în intervalul 12.11.2018, ora 09.00 –13.11.2018, ora 06.00**

**ÎN ŢARĂ**

Vremea s-a menținut frumoasă și deosebit de caldă în regiunile intracarpatice și în cele sud-vestice, precum și în zona montană, unde cerul a fost variabil, mai mult senin ziua și doar pe arii restrânse a fost ceață dimineața, în Transilvania și sudul Olteniei. În restul teritoriului, au fost înnorări persistente, iar local, mai ales dimineața, s-a semnalat ceață, asociată izolat cu burniță în sudul Moldovei și al Dobrogei și în estul Munteniei. Vântul a suflat slab și moderat. Temperaturile maxime s-a încadrat între 6 grade la Darabani și 21 de grade la Reșița, Gurahonț și Caransebeș, iar la ora 06.00 valorile termice erau cuprinse între -6 grade la Miercurea Ciuc și 13 grade la Șiria.

**OBSERVAȚII** - *Începând de ieri, de la ora 06.00, au fost în vigoare 13 mesaje de atenționare - cod galben - pentru fenomene meteorologice periculoase imediate emise după cum urmează: câte 4 de SRPV Sibiu și CNPM pentru Muntenia, câte 2 de SRPV Cluj-Napoca și SRPV Craiova și 1 de SRPV Constanța.*

**LA BUCUREŞTI**

**Vremea s-a răcit față de ziua precedentă**, devenind apropiată de normal din punct de vedere termic. Cerul a fost mai mult noros, iar dimineața s-a semnalat ceață în zona preorășenească. Vântul a suflat slab până la moderat. Temperatura maximă a fost de 10 grade la Băneasa, 11 grade la Afumați și 12 grade la Filaret, iar la ora 06.00 erau 9 grade la Băneasa și Afumați și 10 grade la Filaret.

**3. Prognoza meteorologică în intervalul 13.11.2018, ora 09.00 – 14.11.2018, ora 09.00**

**ÎN ŢARĂ**

**Vremea va continua să se răcească** în regiunile extracarpatice, unde va fi nebulozitate joasă de tip stratiform, asociată trecător cu ploi slabe și burniță pe spații mici. În restul teritoriului valorile de temperatură se vor menține mai ridicate decât în mod obișnuit, iar cerul va fi variabil, mai mult senin în prima parte a zilei dar cu înnorări seara și noaptea când local va ploua. În zona înaltă a Carpaților Orientali și Meridionali, la sfârșitul intervalului, vor fi precipitații slabe sub formă de lapoviță sau ninsoare. Vântul va sufla slab și moderat, cu unele intensificări în timpul zilei pe crestele montane, în sudul Banatului, nordul Moldovei și în Delta Dunării. Temperaturile maxime vor fi de la 5...6 grade în Moldova și Dobrogea, până la 18...19 grade în Dealurile de Vest, iar minimele se vor încadra între -1 și 8 grade, mai scăzute în estul Transilvaniei. În zonele joase, pe arii restrânse, se va forma ceață.

**LA BUCUREŞTI**

**Vremea va fi în general închisă,** cu nebulozitate joasă, trecător posibil asociată cu burniță sau ploaie slabă îndeosebi ziua. Vântul va sufla slab până la moderat. Valorile termice se vor situa în jurul celor caracteristice acestei date, astfel că maxima se va situa în jurul a 10 grade, iar minima va fi de 3...5 grade. Mai ales în primele ore ale intervalului vor fi condiții de ceață.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

**ABA Dobrogea Litoral** informează că la data de **12.11.2018, în jurul orei 03.00, la barja Ben, staţionată în portul Midia, jud. Constanţa, s-a produs o poluare accidentală minoră de aproximativ 100 litri produse petroliere, Motorină Euro 5, cauzată de o spărtură la tubulatura de preaplin a tancului 2P a barjei, produs ajuns în apa mării.** Barja a fost înconjurată de baraj antipoluant. S-a informat ANR şi căpitănia portului Midia de S.C.Midia Marine, la ora 10.30. ANR a emis Certificat de anulare a operării. S-a intervenit cu material absorbant în zona aferentă danei 9C port Midia de către S.C. Media Marine Terminal. Se va reveni cu informaţii suplimentare.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate pentru intervalul 09-11.11.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană, cu valoarea limită zilnică de 50 µg/mc.

**APM Alba si GNM CJ Alba**, a informat despre **producerea unui incendiu la data de 12.11.2018, ora 10.30, la Uzina Mecanica din Cugir, jud Alba. S-a identificat la locul deflagraţiei o victimă decedată, o femeie iniţial dată dispărută.** Din primele cercetări, se pare că a explodat muniţia de încercare a produselor pirotehnice, într-un tunel de tragere, de testare a armamentului. S-a procedat la aerisirea tunelului, instalaţiile de aerisire nefiind funcţionale. Ca urmare a incendiului, s-au degajat noxe rezultate din arderea muniţiei pentru tragere si a altor materiale necunoscute, posibil cartuşe cu muniţie. Evenimentul a avut un impact local fără a afecta sănătatea populaţiei şi nici factorii de mediu. Măsurarea poluanţilor efectuată de către APM Alba începând cu ora 14.00, cu analizorul multicomponent din dotare nu a relevant depăşiri ale limitelor prevăzute în Legea nr. 104/2011. ISU Sebeş a intervenit cu o autospecială de stingere cu apă şi spumă, o ambulanţă SMURD tip B şi 7 subofiţeri pentru stingerea incendiului care se manifesta cu degajare mare de fum la Uzina Mecanică Cugir. Potrivit ISU Alba, la Cugir au fost cerute forţe de sprijin de la ISU Hunedoara, o ambulanţă SMURD B2 şi de la ISU Sibiu, un echipaj CBRN. Echipa GNM-CJ Alba, s-a deplasat la obiectiv. Potrivit ISU, incendiul a fost stins in totalitate la ora 12.30. Evenimentul este în investigare pentru identificarea cauzelor care au condus la explozie.

Se va reveni cu informaţii suplimentare.

**APM Prahova si GNM CJ Prahova** informează telefonic despre **producerea unui incendiu în mun. Ploieşti, str. Laboratorului, jud. Prahova, la un depozit de materiale textile și produse plastice, aparţinând SC Jeni Textile, în jurul orei 10.30, la data de 11.11.2018.** Laboratorul mobil al APM Prahova este pe teren la monitorizare. Se acţionează în continuare pentru stingerea incendiului de către pompierii ISU.

1. **În domeniul solului şi vegetaţiei**

**Garda Forestieră Suceava** informează despre **producerea unor incendii de pădure, ca urmare a propagării focurilor din păşuni şi terenuri agricole, în intervalul 10-11.11.2018, în jud Neamţ**:

- 1. **producerea unui incendiu de pădure, în zona loc. Păstrăveni, Ocolul Silvic Văratec, jud. Neamţ, ca urmare a unui foc deschis în fond forestier, izbucnit la10.11.18, ora 18.00, au fost afectate 2 ha de litieră foioase, fond forestier de stat, zonă de deal, izolat şi stins la data de 10.11.2018, ora 20.50**, au acționat pentru stingere 9 reprezentanți ai personalului silvic, 10 pompieri militari, 5 pompieri civili, cu mijloace de intervenţie specifice, lopeţi PSI, sape, rucsace transport apă**.** S-au sesizat organele de cercetare penală pentru identificarea făptuitorului.

**-2. producerea unui incendiu de pădure, în zona loc. Slănic Moldova, Ocolul Silvic Târgu Ocna, jud. Neamţ, ca urmare a unui foc deschis în fond forestier, izbucnit la 11.11.18, ora 13.00, au fost afectate 1 ha de litieră foioase, fond forestier de stat, zonă de deal, izolat şi stins la data de 12.11.2018, ora 20.00**, au acționat pentru stingere 22 reprezsentanți ai personalului silvic, 45 pompieri militari, 3 pompieri civili, cu mijloace de intervenţie specifice, 2 autospeciale, lopeţi PSI, sape, vermorele**.** Poliţia locală face cercetări pentru identificarea făptuitorului.

**Garda Forestieră Ploieşti** informează despre **producerea unui incendiu de vegetaţie uscată şi litieră, în zona loc. Călineşti, sat Radu Negru, jud. Argeş, OSP Stejarii Muscelului, ca urmare a propagării din terenurile de cultură învecinate, izbucnit la 11.11.18, ora 16.20, a fost afectată 1 ha de litieră foioase , izolat şi stins in data de 11.11.2018, ora 17.20**, au actionat pentru stingere 3 personal silvic, 5 pompieri militari, 7 cetăţeni, cu mijloace de intervenţie specifice, unelte PSI, 1 autoutilitară pompieri**.** Se vaidentifica făptuitorul.

**Garda Forestieră Cluj** informează despre **producerea unui incendiu de pădure, în zona loc. Sălciua, OS Valea Arieşului, jud. Alba, ca urmare a aprinderii fânaţului, izbucnit la 08.11.18, ora 10.00, au fost afectate, vegetaţie uscată de pe fond forestier privat, zonă de deal, izolat şi stins la data de 10.11.2018, ora 12.00**, au acționat pentru stingere 5 personal silvic, 30 pompieri militari, 11 cetăţeni, cu mijloace de intervenţie specifice, 1 autospecială, lopeţi PSI, măturoaie, bătătoare**.** Nu au fostidentificaţi făptuitorii.

**Garda Forestieră Oradea** informează despre **producerea unui incendiu de pădure, în zona loc. Auşeu, OS Aleşd, jud. Bihor, ca urmare a unui foc deschis în fond forestier, izbucnit la 11.11.18, ora 20.30, au fost afectate, 4 ha de pe fond forestier privat şi public, zonă de şes, izolat şi stins in data de 12.11.2018, ora 02.30**, au acţionat pentru stingere 3 personal silvic, 5 pompieri militari, 12 cetăţeni, cu mijloace de intervenţie specifice, lopeţi PSI, bătătoare, raniţe de apă**.** Nu au fostidentificaţi făptuitorii.

**Garda Forestieră Timişoara** informează despre **producerea unor incendii de pădure, ca urmare a propagării focurilor din păşuni şi terenuri agricole, în intervalul 09-11.11.2018, în jud Caraş-Severin**:

- 1. î**n zona com. Forotic**, Ocol Silvic Oravita, UP I Forotic, **izbucnit la 09.11.18, ora 15.00, a afectat 1,5 ha litieră arboret, stins la 09.11.2018, ora 18.30**, au acţionat pentru stingere 8 personal silvic, 10 pompieri, 3 cetăţeni, cu mijloace de intervenţie specifice, unelte PSI, rucsaci apă**.** Cauza este foc propagat din păşuni**.** Se vaidentifica făptuitorul.

- 2. î**n zona com. Dognecea**, Ocol Silvic Oravita, UP II Calina, **izbucnit la 11.11.18, ora 15.00, a afectat 9 ha litieră arboret, stins la 11.11.2018, ora 21.30**, au acţionat pentru stingere 4 personal silvic, 4 pompieri militari, 1 cetăţean, cu mijloace de intervenţie specifice, unelte PSI, rucsaci apă**.** Cauza este foc propagat din păşuni**.** Se vaidentifica făptuitorul.

- 3. î**n zona com. Anina**, Ocol Silvic Anina, UP III Steierdorf, **izbucnit la 11.11.18, ora 14.45, a afectat 0,3 ha litieră arboret, stins la 11.11.2018, ora 16.40**, au acţionat pentru stingere 5 personal silvic, 5 pompieri civili, 5 cetăţeni, cu mijloace de intervenţie specifice, unelte PSI, autospeciala SVSU**.** Cauza este foc propagat din păşuni**.** Se vaidentifica făptuitorul.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 11.11.2018-12.11.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE